I sin regjeringstid gikk han aktivt inn for å holde på saksisk lovgivning, blant annet ved å gi Lombardia egen grunnlov. Han førte i en periode krig mot Polen, uten store resultater, men da han allierte seg med Kievriket klarte han å få Mieszko II Lambert av Polen til å trekke seg ut fra de landområdene han hadde erobret i Henrik IIs regjeringstid. Mieszko ble i tillegg tvunget til å frasi seg sine kongelige titler, og ble i stedet innsatt som hertug av Polen. I praksis førte dette til at den tidligere polske kongen ble overhode for en tysk vasallstat.